**Referat af grupperådsmøde den 14. marts 2018**

Bisp Absalon Gruppe

KFUM-spejderne, Frederiksberg

**Tilstede:** Anders, Dorthe, H-H, Hans-Henrik, Jesper, Sofie, Ib, Kristian, Randi, Kasper og Mette.

**Afbud:** Ruth, Chris

**Dagsorden**

1. **Konstituering af grupperåd**

Formanden bød velkommen og efter sang indsupplerede grupperådet: Ib Rath Olsen & Mette Jonasson og konstituerede sig med:

* Anders Bjældager som formand,
* Ib Rath Olsen som kasserer,
* Mette Jonasson som sekretær og
* Sofie Knudsen som gruppeleder.

1. **Fastlægge dato for arbejdsdage forår 2017 og efterår 2017**

**Søndag den 15. april og søndag den 30. september.**

Aftaler for arbejdsdag forår 2018. Hans-Henrik & Jesper er tovholdere for begge arrangementer og koordinerer tilmeldinger og to-do-listen. Sofie sørger for indbydelse på hjemmesiden.

Indkøb til frokost arrangeres på dagen.

1. **Frederiksbergfest – søndag 27. maj**

Vi har store udfordringer mht opbevaring af lopper, så iværksættelse af ny lejeaftale er vigtig, da det nu kun er et spørgsmål om tid før Sorø Kommune jævner Rørstensgården, berammet til ”forår2018”.

Det besluttedes, at vi nu SKAL finde et alternativ inden indsamlingen begynder om 14 dage og effekterne skal under tag. Alle går i tænkebox – og skriver ind på en fællestråd til grupperådet på mail indenfor de næste 14 dage, hvis noget byder sig.

Randi laver opslag på facebook ”4180-Sorø” og efterlyser lokaler, Anders taler igen med Karin/Sorø Kommune, Jesper kontakter KOPP om deres gamle lokaler på Næstvedvej/Christiansmindevej, Kasper prøver Bjernede Flagstangkompagni. Ib hører hos svinebonden i Lynge. Vi talte også om lagerlokaler ved motorvejen – hvem gør noget ved det?

**Container tømning på genbrugspladsen**

Anders laver liste (måske en doodle) og rundsender på mail, hvor man kan byde ind med sin arbejdskraft og trailer, det drejer sig om: 1-2 april, 7-8 april, 14-15 april, St.Bededag 27-28-29.

Bonusinfo: Y-men tømmer hos Kavo/affald plus 3/4, 5/4, 10/4, 12/4, 17/4, 19/4, 24/4, 26/4 og 26/5.

Disse dage bruges også i loppe-indsamlings-annoncen i Sorø Avis, på Dit Sorø og på hjemmesiden, dvs. at private kan få afhentet loppeeffekter.

Hans-Henrik kontakter Ella Hilker og reserverer **de grønne pavillioner** hos Frederiksberg lokalråd.

* Mette og Chris, med Randi som føl, går på virksomhedsbesøg og samler **annoncer til lodsedlen** + hjemmesiden indtil den 7. april.
* Søren Stensgaard har givet tilsagn om opsætningen og justerer løbende så masteren er klar til overlevering til Ib, der kan trykke de 1000 grønne sedler i uge 15. Den kan foldes på arbejdsdagen 15. april. Salgsperioden er fra den 27. april – 27. maj, så spejderne kan allerede nu køres i stilling.

Grupperådet drøftede **trækplaster** til Frederiksbergfesten, hvor undertegnede talte varmt for at vi på dagen viser rigtige spejderaktiviteter, kunne fx være bål og fremstilling af mad i jordovn (og hvis vi slår 2 smæk, bruges til den senere bespisning af Y-men og hjælpere efter dagens arrangement, til afløsning af pølser & kartoffelsalat). Jesper nævnte rafte-medister som en anden mulighed. Der var enighed for at skrue op for spejderaktiviteterne, ligesom sidste år med klatring – det var en succes. Intet besluttet, der tænkes videre til næste møde.

1. **Sommerarrangement for grupperådet**

Afvikles fredag den 17. august … og noget med grill ☺

1. **Orientering fra gruppeleder**
* Sofie har lavet en **ansøgning** til Y’men om 2 stk. pavillioner.
* Ruth og Sofie har deltaget – ligeledes hos Y’men – i det årlige arrangement, hvor der blev uddelt penge fra **julekalendersalget** og de fik et beskedent beløb med hjem på kr. 750. Det besluttedes at vi næste år skal lægge mere energi i salget, og Anders meldte sig som primusmotor til et salgsfremstød med en håndfuld spejdere, lørdag den 24. november.
* Distriktsledelsen udfordres på manglede deltagelse, da hele **distriktsstaben går af** på næste møde den 22. marts. Måske ender det op med en ny struktur / inddeling. Gruppeleder og assistent deltager i mødet og melder tilbage hvad der kommer til at ske.
* Gruppen er blevet opfordret til at deltage i Sorø Kommunes **Sommerferieaktiviteter,** men må erkende at der ikke er kapacitet til det. Vi takker nej denne gang.
* Der er annonceret om Mesterskabsarrangement 2018, hvor man bl.a. kan indstille en leder til Sorø Kommunes lederpris inden 3. april.
* Danmarks Naturfredningsforening afholder **affaldsopsamling** den 22. april. Gruppen deltager ikke.
* Man kan nu inden medio april søge **GrønForum** - puljen i Sorø Kommune der støtter natur, miljø- og bærerdygtige aktiviteter om penge. Muligheden for at lave en dag for hele familien med fremstilling af ex. fuglekasser eller insekthoteller blev drøftet. Begge gode ideer, men vi konkluderede at gruppen mangler ressourcer til ekstra arrangementer, så ideen blev skrinlagt til senere brug.
1. **Eventuelt**

Gruppen har fået fremstillet et gruppemærke, der skal syes op i vævater og kunne trykkes på t-shirts

PR-Arrangement i SFO’en er på stand by – der arbejdes på afholdes en onsdag efter kl. 13, måske efter sommerferien.

1. **Næste møde + kageansvarlig**

14. april kl. 18.30, hvor Jesper medbringer kage til kaffen.

  *….således opfattet og nedfældet af Mette Jonasson*